b'\n_START_ARTICLE_\nTeisinis auditas\n_START_PARAGRAPH_\nTeisinis auditas - teisin\xc4\x97 organizacijos (da\xc5\xbeniausiai - \xc4\xafmon\xc4\x97s) patikra, vertinimas; audito r\xc5\xab\xc5\xa1is. Vykdomas prie\xc5\xa1 perkant \xc4\xafmon\xc4\x99 (kontrolin\xc4\xaf akcij\xc5\xb3 paket\xc4\x85), pasunk\xc4\x97jus jos finansinei b\xc5\xabklei, kei\xc4\x8diantis \xc4\xafmon\xc4\x97s valdymo organams, reikalaujant kredito \xc4\xafstaigai ar investuotojui (pvz., ketinan\xc4\x8diam suteikti ilgalaik\xc4\x99 ir arba didel\xc4\x99 paskol\xc4\x85, \xc4\xafsigyjant obligacij\xc5\xb3 ir pan.), kai vykdomi susiliejimai ir \xc4\xafsigijimai ir kt.\n_START_SECTION_\nReik\xc5\xa1m\xc4\x97\n_START_PARAGRAPH_\nPaskirtis - pad\xc4\x97ti i\xc5\xa1vengti nepagr\xc4\xafstos rizikos, gauti informacij\xc4\x85, svarbi\xc4\x85 d\xc4\x97l \xc4\xafmon\xc4\x97s pirkimo (t\xc4\x99simo, nutraukimo, deryb\xc5\xb3 eigos ir pan.). Teisinis auditas gali paveikti pirk\xc4\x97jo pozicij\xc4\x85, sprendim\xc4\x85 pirkti ar ne, palengvinti \xc4\xafmon\xc4\x97s perleidimo sandor\xc4\xaf (parengiant pirkimo-pardavimo sutart\xc4\xaf). Pardav\xc4\x97jui gali pad\xc4\x97ti i\xc5\xa1siai\xc5\xa1kinti tikr\xc4\x85j\xc4\x85 \xc4\xafmon\xc4\x97s b\xc5\xabkl\xc4\x99 ir pasirengti tinkamai informuojant pirk\xc4\x97jus.\n_START_SECTION_\nObjektas\n_START_PARAGRAPH_\nTeisinio audito metu analizuojama ir vertinama informacija apie \xc4\xafmon\xc4\x99, jos turt\xc4\x85, veikl\xc4\x85, santykius su partneriais, \xc4\xafvairiomis organizacijomis (pvz., su vald\xc5\xbeios institucijomis). Tokios analiz\xc4\x97s d\xc4\x97ka gali b\xc5\xabti atskleista informacija, neatsispindinti finansin\xc4\x97se ataskaitose. Audito objektas gali b\xc5\xabti darbo santykiai, prekyba, sutartys (reikalavimai bei ir \xc4\xafsipareigojimai pagal jas), i\xc5\xa1ankstin\xc4\x97s sutartys, gin\xc4\x8dai, intelektin\xc4\x97 nuosavyb\xc4\x97, draudimas, ne\xc4\xafprasta veikla, sandoriai, kt.'